Abhijeet Singh Sanga: 'हमने 3 मंदिर मांगे थे तुमने नहीं दिए, अब सारे वापस लेंगे...', जानिए कौन हैं विवादित बयान देने वाले बीजेपी MLA सांगा
Abhijeet Singh Sanga: अभिजीत सिंह सांगा भाजपा के फायरब्रांड नेता माने जाते हैं। उनके बयान कई बार चर्चाओं में रहे हैं। इस बार उन्होंने अयोध्या के बाद काशी व मथुरा विवाद पर बड़ा बयान दे दिया है। सांगा ने कहा है कि अब तो सारे मंदिर वापस लेंगे।
Abhijeet Singh Sanga: ज्ञानवापी मस्जिद विवाद में भारतीय जनता पार्टी के नेता कानपुर नगर के बिठुर विधानसभा सीट से बीजेपी विधायक अभिजीत सिंह सांगा ने ज्ञानवापी मस्जिद को लेकर चल रहे विवाद के बीच भड़काऊ बयान दिया है। उन्होंने महाभारत के कौरवों की राज्यसभा में भगवान श्रीकृष्ण की ओर से दिए गए पांच गांवों को दिए जाने के प्रस्ताव से पूरे विवाद को जोड़कर पेश किया है। साथ ही, सांगा ने कहा है कि अब तो सारे मंदिर वापस लेंगे। अभिजीत सिंह सांगा अपने विवादित बयानों के लिए खासे चर्चित रहे हैं। जानिए कौन हैं अभिजीत सिंह सांगा।अभिजीत सिंह सांगा भाजपा के फायरब्रांड नेता माने जाते हैं। उनके बयान कई बार चर्चाओं में रहे हैं। 2 अगस्त 1983 में कानपुर के बिठूर में अभिजीत सिंह सांगा का जन्म हुआ था। उन्होंने कानपुर के वीएसएसडी कॉलेज से ग्रेजुएशन किया। इसी दौरान वह छात्र राजनीति से जुड़े।अभिजीत सिंह सांगा ने समाजवादी पार्टी से अपने राजनीतिक करियर की शुरुआत की। अभिजीत सिंह सांगा की मां समाजवादी पार्टी से ब्लॉक प्रमुख रही हैं। कुछ समय बाद अभिजीत ने सपा छोड़ दी और कांग्रेस जॉइन की।2012 में अभिजीत सिंह कांग्रेस में शामिल हुए। पार्टी के टिकट पर बिठूर विधानसभा का चुनाव लड़ा, लेकिन हार गए। तब से कांग्रेस में ही सक्रिय रहे। जनवरी 2017 में यूपी विधानसभ चुनाव से ठीक कुछ दिन पहले अभिजीत ने बीजेपी जॉइन कर ली।